**Előterjesztés**

**Ivóvizes projektben PR szerződés módosítása**

Előterjesztő: Csorba József polgármester

Előterjesztést készítette: Mérgesné Stampf Ildikó csoportvezető

**Tisztelet Képviselőtestület!**

Répcelak Város Önkormányzata és a Greenbox Kft. (1171 Budapest, Péceli út 143.) 2018. május 24. napján, megbízási szerződést kötött a „Répcelak és térsége ivóvízminőség-javító program (Répcelak, Nick, Csánig)” (KEHOP-2.1.3-15-2017-00068) projekthez kapcsolódó PR és tájékoztatási feladatok teljes körű ellátására.

A KEHOP-2.1.3-15-2017-00068 számú projektben Támogatási Szerződés módosítására került sor, mivel a projektbe Répcelak Város Önkormányzatán kívül Nick és Csánig települések önkormányzatait is nevesíteni kellett, hogy kötelezettséget tudjanak vállalni a rájuk eső projektelemek megvalósításához. A támogatási szerződés módosítása 2020. május 14. napján lépett hatályba. Ezzel összefüggésben módosítani szükséges a 2018. május 24. napján megkötött megbízási szerződést is, mert az a 2017. szeptember 19-én megkötött eredeti Támogatási Szerződésben rögzítetteknek megfelelően köttetett, ahol kizárólag Répcelak Város Önkormányzata szerepelt Megbízóként (Nick Község Önkormányzata és Csánig Község Önkormányzata nem). A „Megbízási szerződés módosítása keretében a projekthez kapcsolódó PR és tájékoztatási feladatok teljes körű ellátása” tárgyú beszerzés műszaki tartalmának módosítására nincs szükség, tekintettel arra, hogy a műszaki tartalom Nick Község Önkormányzata, valamint Csánig Község Önkormányzata tekintetében is tartalmazta a kommunikációs feladatokat.

A Megbízási szerződés módosítása a megbízási díj összegét is érinti az alábbi megosztásban:

A megbízási díj: nettó 1.499.000,- Ft + ÁFA, azaz nettó egymillió-négyszázkilencvenkilencezer forint + általános forgalmi adó. A költségviselés a módosított Támogatási Szerződés 1. sz. melléklete szerinti %-os aránya:

* Répcelak Város Önkormányzata: 67 %, azaz nettó 1.004.330,-Ft + Áfa
* Nick Község Önkormányzata: 19 %, azaz nettó 284.810,-Ft + Áfa
* Csánig Község Önkormányzata: 14 %, azaz nettó 209.860,-Ft + Áfa

Kérem a tisztelt Képviselőtestületet a megbízási szerződés módosításához hozzájárulni szíveskedjen.

Nick, 2020. június 17.

Tisztelettel: Csorba József sk.

polgármester

**Határozati javaslat:**

**Nick Község Önkormányzatának Képviselőtestülete a Greenbox Kft.-vel (1171 Budapest, Péceli út 143.) a „Répcelak és térsége ivóvízminőség-javító program (Répcelak, Nick, Csánig)” (KEHOP-2.1.3-15-2017-00068) projekthez kapcsolódó PR és tájékoztatási feladatok teljes körű ellátására kötött megbízási szerződés 1. számú szövegszerűen szerkesztett szerződés módosításával egyetért.**

**A megbízási díj összege: nettó 1.499.000,- Ft + ÁFA, azaz nettó egymillió-négyszázkilencvenkilencezer forint + általános forgalmi adó. A költségviselés figyelembe vételével a módosított Támogatási Szerződés 1. sz. melléklete szerinti %-os arányú megosztása:**

* **Répcelak Város Önkormányzata: 67 %, azaz nettó 1.004.330,-Ft + Áfa**
* **Nick Község Önkormányzata: 19 %, azaz nettó 284.810,-Ft + Áfa**
* **Csánig Község Önkormányzata: 14 %, azaz nettó 209.860,-Ft + Áfa**

**Felhatalmazza a polgármestert a megbízási szerződés módosítására.**

**Határidő: azonnal**

**felelős: Csorba József polgármester**

**dr. Kiss Julianna jegyző**